Document ID: /roh_data/filtered/fineweb-2-filterrobots_roh.jsonl.gz/24770

En ina brev publitgada en la «New York Times» e la gasetta spagnola «La Opinión» pretendan las 300 dunnas da la branscha da divertiment che deliquents e patruns na vegnan chastiads en cas da mulesta u violenza sexuala. E quai betg mo a Hollywood mabain er an branschas che vegnan pajadas pir.
Daners e pretensiuns
Part da l'iniziativa «Times Up» è er in fond d'assistenza giudiziala per unfrendas da mulesta sexuala a la plazza da lavur. Las iniziantas han gia pudì rimnar 13,4 milliuns dollars. Plinavant pretendan las dunnas ina pli auta quota da dunnas en posiziuns da manaschi e pajas egualas per um e dunna.
L'iniziativa è la consequenza dal scandal enturn il producent da Hollywood Harvey Weinstein che duai avair mulestà u perfin violà passa 100 dunnas.
RR novitads 17:00